Downloaded from YTS.LT
Official YIFY movies site: YTS.LT
Yli sata poliisia etsii minua.
En mene vankilaan hetkeksikään, sillä olen syytön.
Sain tämän puhelun tehdessäni tätä dokumenttia -
miljardöörin oudosta kuolemasta Monacossa.
Tänään kerromme upporikkaan pankkiirin murhamysteeristä.
...rikkaiden ja kuuluisien suosimassa Monacossa.
Kuka halusi tappaa hänet, ja miksi?
Miksi hänet salamurhattiin?
En voi luottaa kehenkään, Hodge.
Siitä murhasta Monacossa ei ole paskan vertaa todisteita.
Pankkiiri Edmond Safran kuolema on yhä arvoituksellisempi.
Hän tukehtui tulipalossa Monacon asunnossaan.
Edmond Safra kuoli vuonna 1999.
Naamioituneet asemiehet tunkeutuivat kattohuoneistoon,
puukottivat hoitajaa ja sytyttivät asunnon.
Mitä oikeasti tapahtui?
Edmond Safra.
...miljardöörillä oli vihollisia.
Kuka mielestäsi tappoi Edmond Safran? - Venäjän mafia.
Safra vasikoi Venäjän mafiasta FBI:lle.
Kuka on vastuussa Edmondin kuolemasta?
Se hoitaja, joka tappoi Edmondin.
Vain sairaanhoitaja kertoo murtomiehistä.
Valehtelenko minä? En todellakaan.
Todistusaineisto osoittaa sen.
Tunnen olevani lähempänä miestäni kuin koskaan.
Jotkut uskovat Lily Safran murhanneen miehensä.
Hän oli mustaleski.
Miljardööri, rikas leski, murha Monacossa.
Edmond Safran murhamysteeri on kiehtova.
MURHA MONACOSSA
Kävin tästä oikeutta viisi vuotta. Meillä oli kymmenen asianajajaa.
Olen saanut monta haastetta.
Pidän asianajotoimistomme työllistettynä.
Esittelisitkö itsesi?
Olen Isabel Vincent, New York Postin tutkiva toimittaja.
Yritin vuosikaudet selvittää totuuden Edmond Safran kuolemasta.
Se on arvoitus, jota ei ole koskaan ratkaistu kokonaan.
Väitetään, että tapahtumayönä Edmond Safran Monacon asuntoon -
murtautui naamiomiehiä, joiden tarkoitus oli siepata tai tappaa hänet.
Edmond pakeni hoitajansa kanssa panssaroituun turvahuoneeseen.
Hyökkääjät eivät pystyneet murtautumaan huoneeseen.
He sytyttivät asunnon tuleen.
Pelastajat ja poliisi pääsivät turvahuoneeseen.
Edmond Safra löydettiin punaisesta nojatuolista -
ja hänen hoitajansa Vivian Torrente hänen jalkojensa juuresta.
Miksi he kuolivat niin? Keitä hyökkääjät olivat? Mitä tapahtui?
Jos motiivi oli raha, Edmond Safra oli järkeenkäyvä kohde.
Libanonilaissyntyinen juutalaisen pankkiirisuvun vesa -
kuuluu Forbesin mukaan maailman 200 rikkaimman joukkoon.
Heillä oli luksuskiinteistöjä kaikkialla maailmassa.
Safra ja hänen liiketoimintansa ovat arvoituksellisia.
Hän on kaikkein rikkaimpien yksityinen pankkiiri.
Hänellä oli vaikutusvaltaisia asiakkaita.
Filmitähtiä, poliitikkoja ja jopa Monacon ruhtinasperhe.
Herra Safra on pankkiirini.
Julkkikset pitivät hänestä.
Meillä on rahaa
Aurinko paistaa
Edmondin omaisuus oli tarunhohtoisen suuri.
LADY COLIN CAMPBELL (JOIDENKIN) SAFROJEN YSTÄVÄ
Lady C, suurkiitos, että annatte haastattelun.
Haluatteko juotavaa? - En. Haluan hoitaa tämän alta pois.
Aloita. - Selvä.
No niin.
Esittelisittekö itsenne? - En.
Kuka on lady Colin Campbell?
Hän on aristokraatti.
Hän on elämää suurempi hahmo ja erittäin hyvä kirjailija.
Kävittekö linnassa? - Kävimme.
Voi veljet.
En teekään tätä. Tämä loppuu nyt.
Helvetin käsittämätöntä.
Onko hän luotettava kertoja?
Saatte tunnin aikaa. Ette sekuntiakaan enempää.
Hän vaikuttaa sekopäältä, mutta hän on hyvin älykäs.
Ja hän oli kertoi tarinaa sitä mukaa kun se tapahtui.
Aloitin kirjoittaa kirjaa Empress Bianca.
Se perustuu Lily Safran elämään.
Kun sana kiiri siitä, että kirjoitin kirjaa,
Edmondin veli Joseph Safra otti minuun yhteyttä.
Sain häneltä paljon tietoa,
jota en olisi voinut saada mistään muualta.
Veljet eivät pitäneet Lilyä sopivana vaimona Edmondille.
Safrat olivat kunnianarvoisa suku.
Lily Safran tausta taas oli mitätön.
Hänen tavoitteensa oli nousta seurapiirimaailman huipulle.
Hän oli hyvin määrätietoinen.
Mutta koska Edmond sairastui Parkinsonin tautiin,
Lilyn täytyi pitää huolta Edmondista,
mikä haittasi hänen etenemistään.
Edmond käytti paljon lääkkeitä.
Lääkkeet tekivät Edmondista vainoharhaisen.
Hän luuli, että häntä vainottiin.
Siksi hänellä oli paljon henkivartijoita ja hoitajia.
Nyt voidaan aloittaa. Ted on valmis.
Ted Maher meni työhaastatteluun.
Hän oli sairaanhoitaja, joka oli ollut Vihreissä bareteissa.
Loistava ehdokas.
Aloitetaan aivan alusta. Miten sait työpaikan?
Jestas sentään.
Olin vastasyntyneiden sairaanhoitaja New Yorkissa.
Vaimoni Heidi oli töissä samassa sairaalassa.
Ted oli hellä ja lempeä.
Meillä ole kolme lasta. Yksi oli aiemmasta liitosta.
Hän rakasti lapsia. Pihatöissäkin lapset olivat mukana.
Sairaalat olivat menossa lakkoon,
ja me saattaisimme menettää työpaikkamme.
Sairaanhoitajan palkalla oli muutenkin vaikeaa -
saada asuntolaina ja muut laskut maksetuksi.
Minulla oli hoidettavana yhdet kaksoset.
Heidän vanhemmillaan oli rikkaiden pitopalvelu.
He tiesivät henkilön, joka tarvitsi hoitajaa.
Yksi maailman rikkaimmista ihmisistä, Edmond Safra.
Hänellä oli Parkinsonin tauti.
Työpaikka olisi Monacossa.
Se kuulosti minusta tosi hyvältä.
Kerroin vaimolle ja lapsille.
Hei hei.
Heippa. Olet rakas. - Niin tekin.
Sitten lensin Nizzaan, Ranskaan.
NIZZA, RANSKA
Minut haettiin limusiinilla.
Ajattelin, että se oli tosi siistiä.
Edmond asui maailman kalleimmalla huvilalla.
Turvamiehiä oli kaikkialla. Heillä oli konetuliaseet.
Minut saatettiin huvilaan, jossa tapasin psykiatrin.
Psykiatri huomasi varsin pian,
etten ollut sarjamurhaaja.
Seuraavaksi tapasin herra Safran vaimon Lily Safran.
Hän oli aivan eri luokkaa kuin meikäläinen.
Sisäköt, hovimestarit ja turvamiehet toteuttivat hänen kaikki toiveensa.
Hän sanoi, että he olivat kuulleet minusta paljon hyvää.
Olin ollut erikoisjoukoissa,
joten hänen miehensä saisi samalla kertaa sairaanhoitajan ja henkivartijan.
Se oli sillä selvä.
Lily kysyi muutaman peruskysymyksen -
ja sanoi puhuvansa miehelleen, mutta voisin tulla seuraavana päivänä.
Aloitin siis saman tien.
Millaista Monacossa on?
Monacossa...
Jessus.
Sellaista kuin Bond-leffoissa: loistokasta, ylellistä, kasinoita.
Herra Bond.
Maailman raharikkaat ovat siellä.
Monaco on veroparatiisi,
jossa asuu miljonäärejä tiheämmässä kuin missään muualla.
Monaco on hämärien tyyppien valoisa kotipaikka.
Huippurikkaat pakenevat tänne kotimaidensa verotusta.
Kahden neliökilometrin kokoisessa maassa rikkaat leikkivät keskenään.
Monacossa valvonta pelaa.
Monaco on hyvin turvallinen maa. Valvontakameroita on joka nurkalla.
Jokaista 60 asukasta kohti on yksi poliisi.
Monaco pullistelee rahaa, filmitähtiä, kuninkaallisia ja miljardöörejä.
Se oli unelmien työpaikka.
Palkka oli 600 dollaria päivässä ja lisäksi 10 000 dollaria kuussa -
hotelliin, siivoukseen, ruokaan ja juomiin vapaa-aikana. He maksoivat kaiken.
Se oli hyvää elämää.
Minulta puuttui vain perheeni.
Joidenkin kuukausien kuluttua sanoin,
että toivoisin saavani perheenikin Monacoon.
Siihen suostuttiin heti.
Etsin sopivaa koulua lapsille -
ja asuntoa, joka olisi tarpeeksi lähellä.
Kaikki oli valmiina.
Olin onnenpekka. Se oli mahtavaa.
Mutta sitten kaikki meni pieleen.
Rikas pankkiiri kuoli tänään -
toistaiseksi selvittämättömässä hyökkäyksessä kotiinsa.
Safra ja hänen hoitajansa tukehtuivat. Safran vaimo onnistui pakenemaan.
Toista hoitajaa puukotettiin.
Hoitaja, jota tappajat puukottivat,
saa hoitoa täällä Ruhtinatar Grace -sairaalassa.
OIKEUSTALO
MONACON YLEINEN SYYTTÄJÄ (EDUSTAA RUHTINASKUNTAA)
Hyvät naiset ja herrat.
Asuntoon tunkeutui aseistautuneita henkilöitä.
Herra Safra pakeni kylpyhuoneeseen -
yhdessä hoitajansa Vivian Torrenten kanssa.
Herra Safra ei suostunut tulemaan ulos huoneesta.
Heidän kuolemansa aiheutti savuun tukehtuminen.
Miten palo sai alkunsa?
Syttymissyytä ei ole saatu selville.
Näkyykö valvontakameroiden kuvassa, mitä asunnossa tapahtui?
Valvontakameratallenteita tutkitaan parhaillaan.
Mikä on loukkaantuneen hoitajan nimi?
Ted Maher.
Häntä lyötiin veitsellä vasempaan reiteen ja vatsan alueelle.
Oliko Safraa uhkailtu?
Kokoamme aineellisia todisteita ja todistajanlausuntoja,
joiden avulla pyrimme selvittämään, onko turvatoimia noudatettu.
Miten on mahdollista, että upporikas mies tapettiin huipputurvallisessa maassa?
Tärkeintä on nyt selvittää,
miten tekijät pystyivät ohittamaan Safran tiukat turvatoimet.
HERRA X
Olin Edmondin turvallisuuspäällikkö.
Yritin huomioida kaiken.
Koska hän oli kuuluisa ja rikas, hän saattoi joutua hyökkäyksen kohteeksi.
Edmond pelkäsi terroristijärjestöjä -
ja mafiaa.
Hän ympäröi itsensä mittavilla turvatoimilla.
Turvamiehiä oli enimmillään 25.
Heillä oli taustaa erikoisjoukoissa, kuten Mossadissa.
Testasin uusia hakijoita parin kuukauden välein.
Seis!
Harjoittelimme aseellisia hyökkäyksiä.
Edmond oli hyvin tyytyväinen turvajärjestelyihinsä.
Hän oli niin hyvin suojeltu, ettei hyökkäyksen pitänyt olla mahdollinen.
Edmond Safra kuoli juuri niin kuin pelkäsi.
Tulipalon sytyttivät naamioituneet hyökkääjät,
jotka onnistuivat ohittamaan kaikki turvatoimet.
Poliisi uskoo teon takana olevan järjestäytyneen rikollisuuden.
Tekijällä on pitkät lonkerot.
ENT. USA:N ULKOMINISTERI
Tekijä pystyy järjestämään uskaliaan ja raa'an iskun.
Miljardööri johti kansainvälistä finanssi- imperiumia, ja hänellä oli vihollisia.
Yhteyttä Venäjän mafiaan tutkitaan.
Hyvin nopeasti alettiin uutisoida,
että Venäjän mafia oli tapattanut Edmondin.
Israelissa arvellaan, että Venäjän mafia tilasi Safran murhan.
Hänellä oli sijoituksia Venäjällä,
ja niissä yhteyksissä saattoi olla jotakin hämärää.
VENÄLÄISET
Ketä katson?
Minä istun tuossa. - Selvä.
Kuka on Bill Browder?
Bill Browder oli Safran yhteyshenkilö Venäjälle.
Edmond oli liikekumppanini.
Olin erikoistunut Venäjän osakemarkkinoihin.
Perustimme yhteisen Hermitage-rahaston. Hän sijoitti ensimmäiset 25 miljoonaa.
Se menestyi huikeasti.
25 miljoonaa muuttui miljardiksi puolessatoista vuodessa.
Mutta vuonna 1998 ruplalle tehtiin 75 prosentin devalvaatio.
Asiakkaamme menettivät 900 miljoonaa dollaria.
Ruplan arvo syöksyi pörssin näytöillä. Venäjän pankit ovat romahtaneet.
Tilanne on kohtalokas.
Useimmat Venäjän pankit ovat konkurssissa.
Edmond Safra oli tiukasti kiinni Venäjässä.
Hänen pankkinsa menettivät miljardeja dollareita.
Hän joutui radikaalisti vähentämään -
pankkiensa Venäjällä tekemää liiketoimintaa.
Se varmasti suututti vaikutusvaltaista väkeä.
Edmond suhtautui pelokkaasti venäläisiin,
joiden kanssa hän oli tehnyt kauppoja.
Taas yksi mafiamurha Moskovassa.
Venäjän mafia on tappanut vuodessa yli 200 liikemiestä.
Venäjällä on vaarallista tehdä sijoituksia ja kauppaa.
Venäjän-sijoitusten suurimpia ongelmia oli,
että oligarkeilla oli enemmistöosuus yhtiöistä.
Oligarkit ovat rikkaita liikemiehiä, joita Venäjän hallinto tukee.
Eräs kokemus oli erityisen ikävä.
Olimme sijoittaneet Sidanco-nimiseen öljy-yhtiöön.
Sen omisti 96-prosenttisesti oligarkki nimeltä Vladimir Potanin.
Oletteko oligarkki?
En tiedä, olenko oligarkki. En tunne itseäni oligarkiksi.
Olette kuitenkin Venäjän rikkain mies.
Potanin aikoi käytännössä varastaa 75 prosenttia meidän tuotostamme.
Sanoin Safralle, että meidän oli pakko panna kampoihin.
Safra sanoi, ettei oligarkeille panna vastaan.
Siinä pääsee hengestään.
Seuraavana päivänä Edmond lähetti minulle 15 turvamiestä.
He tarkkailivat kattoja ja autoja tarkka-ampujien ja pommien varalta.
Olin kauhuissani. Odotin joka hetki luotia, pommia tai myrkkyä.
Safra eli niin aina. Se ei voinut olla mukavaa.
Edmond oli vainoharhainen,
sillä hän oli tehnyt Venäjällä kauppoja varsin ikävien tyyppien kanssa.
Samoihin aikoihin kun Safra investoi Browderin sijoitusrahastoon,
hän huomasi, että Venäjän mafian varoja siirrettiin amerikkalaisiin pankkeihin.
Hän ilmoitti siitä FBI:lle.
Safran pankit ilmoittivat Yhdysvaltain viranomaisille,
että niiden kilpailija New Yorkissa pesi Venäjän mafian rahaa.
Venäjän mafia oli saattanut käyttää myös hänen omia pankkejaan.
Republic National Bank vei käteistä rahaa Venäjälle.
Rahalentoja järjesti Republic National Bank,
eli Edmondin pankki.
Lentokoneella vietiin New Yorkista Venäjälle laatikoittain käteistä.
Mukana oli lukuisia turvamiehiä.
Niin Venäjän pankit saivat käteistä.
Republic National Bankia tutkittiin näiden käteiskuljetusten takia.
Pankki vei Venäjälle miljardi dollaria käteistä joka päivä.
Kaksi kuukautta sitten hänen pankkinsa todisti kongressissa Venäjän rahanpesusta.
Pankki ilmoitti asiasta FBI:lle ja muille viranomaisille.
Edmondin pankki sai FBI:ltä kirjeen, jossa kiitettiin yhteistyöstä.
Kirje lähetettiin elokuussa.
Joulukuussa, neljän kuukauden kuluttua, hänet tapettiin.
Hän auttoi FBI:tä ja oli sen jälkeen merkitty mies.
Hän muuttikin pian Monacoon.
Se on yksi maailman turvallisimmista maista.
Safra muutti Belle Epoque -nimiseen kattohuoneistoon -
oman pankkinsa yläkertaan.
Kattohuoneisto ei ollut mikä tahansa kolmio.
Asunnossa oli yli 900 neliötä.
Se oli todellinen labyrintti.
Asunnossa oli hälytysnappeja ja luodinkestävät ikkunaluukut.
Turvahuone, jossa oli panssariovi.
Sisäänkäynnillä, käytävillä ja ulkopuolella oli valvontakameroita.
Asunto oli linnoitus, johon oli mahdotonta tunkeutua.
Miten hyökkääjät pääsivät äärimmäisten turvatoimien ohi?
Yksi teorioista oli,
että kattohuoneistoon oli helppo päästä viereisen hotellin kautta.
Asunto oli kuin bunkkeri, mutta tappajat pääsivät sinne kattojen kautta,
todennäköisesti Hermitagesta,
yhdestä ruhtinaskunnan ylellisimmistä hotelleista.
Rikos on järkyttänyt monacolaisia.
Täällä pitäisi olla turvallista.
Jos Monte Carlon rauha järkkyy, raharikkaat lähtevät nopeasti.
Monacon maine on sen varassa, miten turvalliseksi rikkaat olonsa tuntevat.
Siksi tämän rikoksen selvittäminen on tärkeysjärjestyksen kärjessä.
GENEVE
Edmond Safran läheiset kokoontuivat geneveläiseen synagogaan -
miljardööripankkiirin hautajaisiin.
Tämä on valtava menetys. - Kiitos.
Kuolema järkytti pankkimaailmaa -
ja järisytti Monacoa, Safran rauhallista asuinmaata.
Hautajaiset piti järjestää Jerusalemissa,
mutta ne siirrettiin Geneveen turvallisuussyistä.
Geneven poliisi valvoi tapahtumaa tarkkaan.
Silloin moni uskoi, että syyllinen oli Venäjän mafia.
Mutta Edmondin hautajaispäivänä -
tapahtuikin kummia.
ABC:n uutiset New Yorkista.
Miljardööripankkiiri Edmond Safra murhattiin Monacossa perjantaina.
Poliisi arveli, että teon takana olisi venäläinen järjestäytynyt rikollisuus.
Oikeasti murhaaja olikin amerikkalainen sairaanhoitaja.
Erikoinen käänne Monte Carlon murhamysteerissä...
Murhamysteerin kummallinen käänne...
Samalla, kun Edmond Safran hautajaisia vietettiin Genevessä,
Monacon poliisi pidätti hänen hoitajansa ja syytti tämän sytyttäneen tulipalon,
jossa pankkiiri menehtyi.
Kukaan ei osannut odottaa sitä käännettä.
Ted Maherin väitetään halunneen nousta sankariksi miljardöörin silmissä.
Hoitaja sytytti roskakorin palamaan ja aikoi pelastaa Safran.
Ted Maher sytytti palon.
Hän hälytti apua ja uskoi palokunnan sammuttavan palon ennen sen leviämistä.
Hän puukotti itseään ja esitti kamppailleensa tunkeilijoiden kanssa.
Hän siis puukotti itseään, sytytti tulipalon,
juoksi ulos ja esitti tapelleensa hyökkääjien kanssa.
Tarina oli aivan järjetön.
Herra Maher, M-A-H-E-R,
tunnusti tekonsa tänä aamuna.
Hän myöntää toimineensa yksin ja henkilökohtaisista syistä.
Yksin.
Ei ole mitään salaliittoa tai tilausmurhaa.
Maher toimi yksin. Näin hän kertoi.
Onko valvontakameroiden kuvat tarkistettu?
Missään kameroissa ei näy mitään.
Emme tiedä, oliko kameroissa vikaa vai oliko niitä peukaloitu.
Tunnustuksen odotetaan johtavan tuhopolttosyytteeseen.
Tuomio saattaa olla elinkautinen vankeus.
Yhtäkkiä minua vietiin vankilaan.
Se oli yhtä helvettiä.
Mietin vain sitä, miten kauan joutuisin olemaan erossa vaimostani ja lapsistani.
Minun oli pakko todistaa syyttömyyteni.
Asianajaja Michael Griffith auttaa Tedin puolustusta.
Monaco ei ilahdu minun tulostani.
Voidaan aloittaa.
Käykö kamera? - Käy.
Tapasin Tedin ensi kertaa vankilassa Monacossa.
Tiesin vain, että Ted Maher oli entinen Vihreiden barettien sotilas,
jota syytettiin Edmond Safran murhasta.
Kun tapasin hänet, otin kuvia arvista hänen vatsassaan.
Hän oli muka puukottanut itseään ollakseen sankari.
Ted taas sanoi, että kaksi hyökkääjää oli puukottanut häntä.
Ted kertoi, että tapausta edeltäneenä päivänä -
hänet siepattiin Nizzan kaduilta pakettiautoon.
Siinä kävi niin, että...
Kävelin kaikessa rauhassa kadulla.
Huomasin, että valkoinen pakettiauto seurasi minua.
Ihmettelin, mitä oli tekeillä.
Yhtäkkiä minut työnnettiin pakettiautoon.
Heillä oli naamiot ja aseet,
ja he kuulostivat venäläisiltä.
Hänelle näytettiin kuvia hänen vaimostaan ja lapsistaan heidän kotinsa pihalla.
Minua kiristettiin tekemään niin kuin he käskivät,
eli varmistamaan, että Safran asunnon teräksiset ikkunaluukut -
olisivat auki tiettynä yönä.
Minä sanoin, etten olisi edes työvuorossa silloin.
Minun käskettiin olla siellä.
Tedin käskettiin toimia ohjeiden mukaan, tai hän saisi katua.
Jos en tottelisi, perheeni murhattaisiin tai katoaisi. Jotain pahaa tapahtuisi.
Se oli hirveä tunne.
Minunhan ei pitänyt olla silloin työvuorossa.
Mutta alkuillasta...
Olin hotellissa, ja puhelin soi.
Yksi Safrojen asioiden hoitajista soitti ja sanoi,
että yhdellä sairaanhoitajalla oli viisumiongelmia,
ja minun piti mennä töihin.
Kerro, mitä sinä yönä tapahtui.
Työparini Vivian otti ensimmäisen vuoron Safran huoneessa.
Vuorottelimme huoneessa yön mittaan.
Tarkistin, että kaikki teräsluukut olivat kiinni.
Sitten huomasin, että hoitajien huoneen luukut olivatkin auki.
Ajattelin, ettei minun tarvinnut tehdä mitään.
Ajattelin, että se oli tarkoituksella auki.
Oli kauheaa tietää, että jotakin tapahtuisi,
vaikken tiennyt, mitä.
Olin pienessä huoneessa, jota Safra käytti kuntosalina.
Yhtäkkiä minua lyötiin takaraivoon.
Näin hyökkääjät. Naamiomiehiä oli kaksi.
Turvauduin erikoisjoukkokoulutukseeni. Tartuin kymmenen kilon käsipainoon.
Löin toista miestä, ja hän kaatui.
Toisella oli veitsi.
Hän hyökkäsi ja iski minua vatsaan.
Tartuin hänen käteensä, kun hän iski.
Sitten menetin tajuntani.
Olin tajuttomana ehkä pari sekuntia.
Kun heräsin, huomasin, että vuodin verta.
Katselin ympärilleni enkä nähnyt ketään. Asunto oli kuitenkin valtava.
Menin Safran makuuhuoneeseen.
Vivian huomasi, että minusta tuli verta.
Kerroin murtomiehistä ja kehotin heitä menemään turvahuoneeseen.
Annoin puhelimeni ja neuvoin kutsumaan apua.
Safra läimäytti oven kiinni samalla kun sanoi: "Tee hälytys."
Makuuhuoneessa oli hälytysnappi, mutta Ted ei tiennyt siitä.
Meille ei ollut kerrottu hälytysjärjestelmästä.
Kukaan ei tiennyt siitä.
Ted tiesi vain palohälyttimestä.
Siellä oli pieni roskis, ranskaksi poubelle.
Siirsin sen palohälyttimen alle ja laitoin sinne palavia nenäliinoja.
Palohälytin alkoi soida.
Vivian soitti apua. Ajattelin, että kyllä joku tulee.
Pääsin hissiin. Minua huimasi, ja menetin taas tajuntani.
Jos asiakas, jota uhkaa vuosikausien vankeus,
toistaa aina saman tarinan, vaikka miten tenttaan häntä,
minunkin täytyy pitää kiinni siitä tarinasta.
Michael Griffith.
Tedin vaimo Heidi otti minuun yhteyttä.
Hän kertoi oman kokemuksensa.
Lily Safra, Edmondin vaimo...
Lily Safran henkilökunta otti yhteyttä Heidiin.
Olin huolissani Tedistä. Kuulin, että hän oli vakavasti loukkaantunut.
Minne sinä lähdet?
Heidi ja hänen veljensä kutsuttiin Monacoon,
ja matkan maksoi Lily Safra.
Lensin veljeni kanssa suoraan Nizzaan.
Lentokentällä meitä vastassa oli limusiini.
Minut piti viedä suoraan sairaalaan Tedin luo.
Matkalla sairaalaan auton kuljettaja sai puhelun.
Yhtäkkiä auto kääntyi ympäri ja ajoi suoraan poliisiasemalle.
Kun kysyin syytä,
minulle sanottiin, että minun piti todistaa henkilöllisyyteni.
Otin siis passini mukaan.
Poliisiasemalla minulta kyseltiin Tedin taustasta -
ja siitä, miten hän sai työn.
Minä ja veljeni pidimme jaloittelutauon poliisiaseman ulkopuolella.
Yhtäkkiä siihen ajoi auto, josta tuli kolme mustiin pukeutunutta ihmistä.
Meidät siepattiin.
Meitä pidettiin hotellissa vankeina kolme vuorokautta.
Passimme vietiin.
Heräsin sairaalassa, ja huoneeseen tuli kaksi poliisia.
He kertoivat vakavasta tulipalosta, jossa Edmond ja Vivian olivat kuolleet.
Minä aloin itkeä kuin pieni lapsi.
En ollut uskoa, että he olivat kuolleet.
Ihmettelin, miten he olivat voineet kuolla.
Minulle näytettiin sanomalehti. "Tämä on sinun syytäsi.
Nimi alle papereihin."
En halunnut allekirjoittaa mitään.
"Tässä kerrotaan, että olet vastuussa teoistasi."
Sanoin, etten ollut tappanut ketään enkä allekirjoittaisi mitään.
Sitten poliisi sanoi, että jollen allekirjoittaisi,
vaimoni ei pääsisi takaisin lasten luo.
Minulle näytettiin vaimoni passi.
Se oli kauhea tunne. Perhettäni uhattiin.
En voinut kuvitellakaan, mitä tapahtuisi, jollen allekirjoittaisi.
Allekirjoititko paperin?
Eikö jokainen tekisi niin,
jos vaimo menettäisi muuten 2,5-, 3,5- ja 8-vuotiaat lapset?
Tietysti allekirjoitin.
Mitä paperissa luki? - Minulla ei ollut aavistustakaan.
Teksti oli ranskaksi.
Tunnustuksessaan Maher sanoi, ettei ollut halunnut vahingoittaa Safraa,
joka oli erinomainen työnantaja.
Paljon puhuttiin laajasta salaliitosta, mutta syyttäjän mukaan sellaista ei ollut,
vaan Ted Maher toimi yksin.
Kuulosti jotenkin uskottavalta,
että hän sytytti tulipalon päästäkseen sankariksi -
ja puukotti itseään tehdäkseen tilanteesta dramaattisemman.
Tedin mukaan hänet oli kuitenkin pakotettu tunnustamaan.
Ted tunnusti vain perheensä takia.
Heippa, isi.
Toivottavasti pääsen pian kotiin.
Lähetin kuvan. - Olette rakkaita.
Niin sinäkin. - Muistakaa se.
Heippa. Olet rakas. - Hei hei.
Rakastan sinua. - Niin minäkin sinua, Heidi.
Ei minulla ollut motiivia.
Miksi olisin tappanut ihmisen,
jolta sain 10 000 dollaria kuussa -
perheelleni ja asumiseeni?
Ja palkka oli 600 dollaria työvuorolta.
Minulla oli kaikki, mitä halusin.
Enemmän kuin olisin osannut toivoakaan. Miksi olisin riskeerannut sen?
Rikostapauksissa -
on aina etsittävä sitä, joka hyötyy rikoksesta.
Safra ja sairaanhoitaja tukehtuivat. Safran vaimo onnistui pakenemaan.
Pankkiirin vaimo oli tapahtuma-aikaan asunnon toisessa päässä.
Häntä ei epäillä rikoksesta.
Edmond jätti omaisuutensa vaimolleen.
VAIMO
Tämä oli kolmas aviomies.
Kun etsin tietoja Lily Safrasta,
en löytänyt yhtään mitään hänen aiemmasta elämästään.
Miten keskiluokkaisessa perheessä Rio de Janeirossa kasvanut nainen -
nousee suihkuseurapiirien huipulle?
Neljän avioliiton kautta.
Hän rikastui kerta kerralta.
Mikä teki hänestä niin vastustamattoman? Sen selvittämisestä tuli pakkomielteeni.
Muutin Brasiliaan, koska tietojen saaminen siellä on vaikeaa.
Löysin ihmisiä, mutta he sulkeutuivat täysin.
Kaikki pelkäsivät Lilyä.
Häntä pidettiin vaarallisena naisena.
Pelkäsin aina, että minua seurattiin.
Olin varma, että asuntoani tarkkailtiin.
Lopulta sain Lilyn koulutiedot.
Niistä sain tietoja hänen asuinpaikastaan.
Hänen kotikulmillaan hänet muistettiin edelleen.
Sitten selvisi samankaltaisuuksia Edmondin kuoleman -
ja Lilyn toisen aviomiehen Alfredo Monteverden kohtalon välillä.
Freddy Monteverde. Onko se tarina tuttu?
Hän oli Brasilian rikkaimpia miehiä ja omisti satoja tavarataloja.
Ketjun nimi oli Pontofrio,
sillä se toi maahan samannimisiä jääkaappeja.
Lily meni Alfredon kanssa naimisiin 1960-luvulla.
Parin vuoden kuluttua Alfredo kuoli erikoisissa olosuhteissa.
Ruumiinavausraportin mukaan hän oli tehnyt itsemurhan ampumalla itseään -
kahdesti.
Ensimmäisten aviomiesten kuolema oli luonnollinen.
Heitä ei murhattu.
Toisen kuolinsyy oli kaksi ampumahaavaa rintaan.
Ahaa. Eli murhattiinko hänet?
Se todettiin itsemurhaksi. - Voiko itseään ampua kahdesti?
KAKSI AMPUMAHAAVAA ITSEMURHA
Se oli täysin epäuskottavaa. Naurettavaa.
Liikemies Alfredo Monteverde löytyi kotoaan kuolleena.
Poliisin tutkimuksen jälkeen todettiin, että kyseessä oli itsemurha.
Freddy Monteverden sisko Rosita Fanto oli hyvä ystäväni.
Freddy oli saanut selville, että Lily petti häntä Edmond Safran kanssa.
Freddy soitti Rositalle ja kertoi,
että ottaisi yhteyttä lakimiehiin ja eroaisi Lilystä.
Pian sen jälkeen Freddy löytyi kuolleena.
Lily omi Freddyn omaisuuden hämmästyttävän nopeasti.
Kun Rosita kuuli siitä, hän raivostui.
Rahat kuuluivat hänelle.
Testamentissa, jonka Lily antoi muille, ei mainittu Freddyn äitiä tai siskoa,
jotka olivat yrityksen alkuperäisiä osakkeenomistajia.
Tilanne oli samankaltainen kuin Safran tapauksessa.
Molempien testamenttia muutettiin muutama viikko ennen kuolemaa.
Paljon onnea Edmond...
Edmond suostui muuttamaan testamenttia mutta aikoi perua muutoksen.
Hänen veljensä ja parhaat ystävänsä Moise ja Joseph -
poistettiin testamentista yhtäkkiä.
Lily puolestaan peri 4,8 miljardia dollaria, verottomana.
Viikko ennen Edmondin kuolemaa heistä tuli Monacon kansalaisia.
Monacon kansalaiset eivät maksa veroja.
Oliko se sattumaa vai suunniteltua? Kätevää joka tapauksessa.
Lämpimät onnitteluni tämän merkittävän saavutuksen johdosta.
Rouva Lily Safra.
Tärkein syy siihen, miksi Lilyä epäiltiin, oli se, että Edmondin kuolinyönä -
yksikään turvamies ei ollut töissä.
Yksikään Safran turvamiehistä ei ollut paikalla tulipaloyönä.
Muutamaa kuukautta aiemmin Lily antoi selvän käskyn,
ettei hän halunnut turvamiehiä, sillä Monaco oli muutenkin turvallinen.
Edmond taas kehotti minua tekemään tarpeelliset toimet -
Lilyn tietämättä.
Pysykää paikoillanne. Meillä on teille yllätys.
Lily kuitenkin antoi minulle potkut.
Uusi turvallisuuspäällikkö oli Samuel Cohen.
Hän teki juuri niin kuin Lily tahtoi.
Rahoitusmaailmaa ravistelee murhamysteeri.
Monte Carlon poliisi kuulustelee miljardöörin turvamiestä,
joka ei ollut paikalla, kun kohtalokas tulipalo syttyi -
Edmond Safran kattohuoneistossa.
Lily Safran kädenjälki näkyy kautta koko jutun.
Edmond, aviomieheni.
Tunnen olevani lähempänä miestäni kuin koskaan.
Maherin oikeudenkäynti on alkanut. Hän saattaa saada elinkautisen tuomion.
Monacossa oli kuitenkin päätetty, että hoitaja oli syyllinen.
Juttu ei ollut selvä.
Monacolaiset puolustusasianajajat eivät olleet tehtäviensä tasalla.
PUOLUSTUSASIANAJAJA
Nimeni on Sandrine Setton.
Olin silloin nuori juristi, ja juttu oli onnenpotku.
Olin yksi puolustusasianajajista ennen herra Griffithin tuloa.
Olimme täysin eri mieltä puolustuksen strategiasta.
Näkemykset erosivat. Heidän mielestään piti pysyä tunnustuksessa.
Monacolaiset asianajajat sanoivat,
että jos peruisin tunnustuksen, minut nähtäisiin valehtelijana.
Mutta se paperi olisi voinut olla vaikka swahilia.
Tunnustushan oli kiristetty häneltä sieppaamalla hänen vaimonsa.
Mennään sillä.
Meidän mielestämme hänen tarinansa -
kahdesta tunkeilijasta, jotka haavoittivat häntä,
ei ollut uskottava.
Mekään emme näet uskoneet siihen.
Michael ei muka tuntenut sikäläistä systeemiä,
ja jos noudattaisin hänen neuvoaan, joutuisin pahaan pulaan.
Ted olisi pahimmassa tapauksessa tuomittu elinkautiseen vankeuteen.
"Haluatko palata perheesi luo? Luota meihin."
Minun oli pakko päättää heti, mitä tekisin.
Lopulta Ted sanoi,
ettei peruisi tunnustustaan.
Se oli uskomatonta. Kysyin, ketä se porukka edusti:
Tediä vai Safran perhettä tai Monacoa.
Hänelle sanottiin, että tämä kannattaa. - Olen sanaton.
Tässä on kyse elämästämme. Tedin elämästä. - Aivan.
Oikeudenkäynti oli silkkaa sirkusta.
Toimittajia oli kaikkialta.
Se oli kuin Euroopan oma O.J. Simpsonin tapaus.
Ja nyt oikeudenkäyntiin Monacossa.
Toimittajia on kaikkialta maailmasta.
Tediä syytettiin tuhopoltosta, jonka seurauksena Edmond ja Vivian kuolivat.
Oikeudenkäynniltä toivottiin vastauksia siihen,
mitä Safran asunnossa todella tapahtui.
SYYTE
Herra Maherin aikomuksena -
oli lavastaa hyökkäys, jossa hän olisi noussut sankariksi.
Syyttäjän teoria oli,
että Ted oli suunnitellut koko jutun voidakseen loistaa sankarina.
Syyttäjän mukaan Tedillä oli rahahuolia,
joten hän halusi osoittaa pomolleen Edmond Safralle olevansa sankari.
Safra olisi sitten palkinnut Tedin rahallisesti.
Se olisi ollut jättipotti.
Sairaanhoitajien esihenkilö Sonia Herkrath todisti oikeudenkäynnissä.
TODISTAJA
Sonia oli ylihoitaja -
ja tärkeä syyttäjän todistaja.
Olin työskennellyt herra Safralle maaliskuusta 1998 alkaen.
Kun Ted tuli töihin herra Safralle,
hän oli alusta alkaen tyytymätön minuun.
Hän valitti, etten antanut hänelle tarpeeksi työvuoroja,
ja ettei hän saanut tarpeeksi rahaa perheelleen.
Hän sanoi, ettei hänellä pitänyt olla työvuoroa sinä perjantaina.
Ei pidä paikkaansa. Työvuorolistat olivat selvät. Hän sepitti koko jutun.
Ylihoitaja teki lausunnossaan raskaita syytöksiä.
Mennään siihen yöhön Monacossa. Kertoisitko, mitä silloin tapahtui?
Oli joulukuun 2. päivän ilta vuonna 1999.
Minä ja miespuolinen hoitaja olimme huolehtineet herra Safrasta päivällä.
Annoimme Vivianille ja Tedille raportin päivästä.
Ted vaikutti hyvin hermostuneelta -
ja hoputti meitä pois asunnosta.
Se vaikutti erikoiselta.
Kun rouva Safra meni toivottamaan hyvää yötä herra Safralle,
Ted oli sanonut: "Tänä yönä nukutte oikein hyvin, rouva Safra."
Sonia ei ollut luotettava todistaja.
Ne kaksi inhosivat toisiaan.
Sonia luuli, että Ted havitteli hänen työpaikkaansa.
Sonia oli pomo. Hän ja Ted eivät tulleet toimeen.
Se oli valtataistelua.
Sonia kuvitteli, että halusin hänen paikalleen. Se oli naurettavaa.
Ei se minua kiinnostanut.
Tedin luonteessa oli kaksi eri puolta.
Hän oli hyvin aggressiivinen.
Kun tuimme herra Safraa istumaan vuoteessa,
Ted toisteli: "Varovasti, varovasti."
Hän antoi ymmärtää, etten ollut varovainen.
Kun herra Safra kuuli sen, Tedistä tuli hänen suosikkinsa.
Siksi herra Safran hoito uskottiin Tedin käsiin.
Sonia ei uskonut, etten yrittänyt syrjäyttää häntä.
Halusin vain elättää perheeni.
He riitelivät koko ajan ja kilpailivat asemasta pomonsa nähden.
Oikeudenkäynnin tauon aikana yksi rouva Safran juristeista sanoi:
"Sonia, olet urhea tyttö."
Ted sanoi, että Sonialle maksettiin 100 000 dollaria -
todistuksesta häntä vastaan.
Siitä en tiedä.
Lily maksoi ylihoitaja Sonialle.
He sopivat salaa, ettei Tediä auteta.
Myös muille hoitajille maksettiin.
Ei pidä paikkaansa. Olen aivan varma, että Ted on syyllinen.
Hän halusi olla sankari herra Safran silmissä,
mutta suunnitelma meni pieleen.
Rouva Safran asianajaja kuulusteli Heidiä.
HEIDI MAHERIN TODISTUS (NÄYTTELIJÄN LUKEMANA)
Kirjoititte Tedille kirjeessä, että hänen rakastajattarensa oli raha.
Mitä tarkoititte sillä?
En edes muista sitä.
Hän stressasi raha-asioita enemmän kuin minä.
Kotimme oli aina kiinnitetty. Hän oli huolissaan raha-asioista.
Tunnen kuitenkin mieheni. Hän ei satuttaisi ketään.
Halusin sanoa paljon enemmänkin, mutta välillä vain jäädyin.
Rukoilen, että totuus tulee julki.
Seuraava syyttäjän todiste oli kameratallenteet.
Belle Epoquessa oli valtavasti valvontakameroita.
Sekä ulkopuolella että sisällä.
Niiden tallenteet oli kuitenkin poistettu.
Siksi ei voitu todistaa,
että paikalla tosiaan olisi ollut murtomiehiä.
Kaksi viikkoa ennen tulipaloa -
näin Tedin sairaanhoitajien työhuoneessa -
seisomassa tuolilla.
Hän räpläsi kattolaattoja ja sanoi tarkistavansa sähköjohtoja.
Syyttäjä huomautti,
että Ted oli aiemmin työskennellyt kasinolla kameravalvonnan parissa.
Tedin sanottiin osaavan käpälöidä kameroita,
koska hän oli ollut töissä Las Vegasissa.
Lopuksi syyttäjä nosti esiin hänen erikoisjoukkotaustansa.
Koska hän oli ollut lääkintämiehenä, hänen sanottiin tietävän,
miten vahingoittaa itseään osumatta elintärkeisiin elimiin.
Mieheni on muka syyllinen,
mutta hänen haavansa ovat paikoissa, joihin hän ei edes yllä.
Hän on vasenkätinen, ja haavat ovat oikeassa kyljessä.
Jos tietää mitään lääketieteestä,
ei puukota itseään aortan viereen, jossa on vaarana vuotaa kuiviin.
Se oli älytöntä.
Todisteet kertovat, että Monaco ei tahdo meidän tietävän kaikkea.
PUOLUSTUS
Puolustus esitti, ettei Ted ollut suoraan vastuussa Edmond Safran kuolemasta.
Monacon poliisi ja palolaitos olivat toimineet huolimattomasti.
Aioimme käydä Monacon kimppuun.
Ted Maher asianajajineen, joista yksi on Michael Griffith,
aikovat syyttää pelastusviranomaisia.
Ted ei voinut arvata, mitä tapahtuisi. Hän laukaisi palohälyttimen,
ja poliisi saapuikin nopeasti.
Mutta tuhlasi sen jälkeen kaksi ja puoli tuntia.
Halusimme todistaa, että poliisin hitaus oli syy siihen,
että herra Safra ja Vivian Torrente kuolivat.
Palohälytin soi kello 4.49.
Kello 4.53 Belle Epoquen aulavirkailija -
näkee Ted Maherin pitelevän vatsaansa kaksin käsin.
Hän kirjaa ylös: "Miestä on ammuttu."
Kun virkailija soitti poliisille, hän sanoi: "Miestä on ammuttu."
Tällä väärinymmärryksellä oli vakavat seuraukset.
Viive johtui siitä.
Erikoisyksikkö varmisti turvallisuuden -
käymällä läpi pysäköintihallin kaikki 23 kerrosta.
Maanalaisessa pysäköintihallissa oli 23 kerrosta.
Poliisin piti varmistaa koko rakennus ennen kuin palokunta pääsi sisään.
Kello kävi armotta.
Vivian soitti minulle hädissään -
ja pyysi minua soittamaan poliisille.
Sanoin, että poliisi oli jo paikalla.
Sen jälkeen soitin La Leopoldan turvallisuuspäällikölle.
Hän ajoi Monacoon.
Kello 5.20 saapui turvallisuuspäällikkö Samuel Cohen, jolla oli avaimet asuntoon.
COHENIN TODISTUS (NÄYTTELIJÄN LUKEMANA)
Kerroin heti, miten ja minne heidän piti mennä.
Kukaan ei kuunnellut minua, eikä apuani haluttu.
Se oli kauheaa, silkkaa kaaosta.
Päätin mennä viidenteen kerrokseen itse.
Hän meni hissillä hotellin aulaan,
jossa poliisi pysäytti hänet.
Hänet pantiin rautoihin, ja ylös meneminen kiellettiin.
Istuin lattialla käsiraudoissa.
Yksi palomiehistä sanoi: "Minua pelottaa. Pelkään korkeita paikkoja."
Mitä ihmettä? Hänen työhönsä kuuluu kiivetä korkeisiin paikkoihin.
Täysin käsittämätön lausunto.
Kello 6.15 palokunta yrittää ensimmäisen kerran sammuttaa paloa.
Oikeudessa kuultiin, että poliisi kielsi palokuntaa menemästä sisään -
vielä tunti ja 45 minuuttia lähtöni jälkeen.
En ihan ymmärrä, miten minua voi syyttää siitä.
Herra Safra ja Vivian odottivat turvahuoneessa -
ja soittivat minulle kuusi kertaa.
He kertoivat, että turvahuoneeseen tuli savua.
Rukoilin poliisia menemään asuntoon.
Kello 6.30 saatiin viimeinen yhteys Vivianiin puhelimella.
Kello 7 palokunta meni Safran huoneeseen.
Kello 7.45, lähes kolme tuntia sen jälkeen, kun poliisille soitettiin,
löydettiin Edmond Safra liikkumattomana nojatuolissaan -
ja Vivian Torrente makaamassa hänen jalkojensa juuressa.
Palokunta ei sammuttanut tulipaloa eikä poliisi murtanut ovea.
Melkein kuin olisi möhlitty tahallaan.
Oikeutta käydäänkin nyt Monacon poliisia vastaan.
Ilman poliisin ja palokunnan törkeää huolimattomuutta -
Safra olisi pelastunut.
Tehtiin aivan valtava virhe, josta seurasi tragedia.
Safran turvallisuuspäällikön todistus maalaa tilanteesta kaoottisen kuvan.
Turvamiehet eivät olleet paikalla, poliisi ei toiminut,
kamerat eivät olleet toiminnassa.
On outoa, että niin moni asia meni täysin pieleen.
Viimeiseksi kuultiin Lily Safraa.
LILY SAFRAN TODISTUS (NÄYTTELIJÄN LUKEMANA)
Menin vuoteeseen ja nukahdin.
Yhtäkkiä heräsin ääneen, jota luulin ovikelloksi. Se vain jatkui.
Se oli puhelin.
Mieheni soitti. Hän sanoi: " Chérie, talossa on tunkeilijoita."
"Ted Maheria on satutettu. Sulkeudu huoneeseesi ja soita poliisille."
Yhtäkkiä ikkunaluukut avautuivat itsekseen.
Mutta vain kaiteeseen asti.
En tiedä, miten pääsin ulos.
Safra kieltäytyi poistumasta ja uskoi sen olevan vaarallista.
Hän ei kuunnellut edes vaimoaan,
joka vakuutti poistumisen olevan turvallista.
Tiedän vain, että Joseph Safra uskoi Lilyn tappaneen hänen veljensä.
Joseph kertoi, että Edmond pysyi turvahuoneessa Lilyn takia.
Heillä näet oli tietty koodi.
He olivat sopineet, että jos Lily kehottaisi poistumaan turvahuoneesta,
Edmondin piti pysyä siellä, sillä vaara uhkasi.
Edmondin ei pitänyt poistua huoneesta -
ennen kuin turvamies kertoisi, että niin saattoi tehdä.
Minulle annettiin sama ohje, kun he vartioivat minua.
Vaimoahan saatettiin vaikkapa uhata aseella.
Lily oli varsin nokkela.
Edmondin veljet antoivat lausunnon:
"Olemme varmoja, että rakas veljemme Edmond ja Vivian Torrente -
joutuivat pahansuopien tekojen uhreiksi.
Ne, jotka olivat paikalla tuona kohtalokkaana aamuna,
tietävät itse, mitä tekivät ja mitä eivät."
Aika selkeää.
Yli kaksi ja puoli tuntia harkittuaan -
oikeus totesi, että amerikkalainen sairaanhoitaja oli vastuussa -
Edmond Safran ja Vivian Torrenten kuolemasta.
Niin se oikeus toimii Monte Carlossa.
USA:n kansalainen sai 10 vuotta vankeutta -
Monacon "vuosisadan oikeudenkäynnissä".
Sain kymmenen vuoden tuomion, vaikka olen syytön.
Taisimme mennä liian pitkälle.
Juttu halutaan vain paketoida siististi, ja miestäni käytetään syntipukkina,
jotta Monaco näyttäisi edelleen rauhan tyyssijalta.
Kaikkea ei ole kerrottu. Tämä ei lopu tähän.
Edmondin leski hallitsee nyt yli kolmen miljardin dollarin omaisuutta -
ja on yksi maailman rikkaimmista naisista.
Sairaanhoitaja joutuu telkien taakse. Monacon kunniaa ei menetetty.
Luettuani kaikki oikeudenkäynnin asiakirjat -
en usko, että oikeudenkäynti oli puolueeton.
Onko oikeus koskaan puolueeton Monacossa?
Monacossa ei saa oikeutta!
SELLITOVERI
Nimeni on Luigi Ciardelli.
Olin Ted Maherin sellikaveri. Sen amerikkalaisen.
Sellikaverini Luigi oli todellinen pahis.
Hänen elämäänsä kuuluivat ryöstöt, kokaiini ja prostituoidut.
Ryöstin rikkailta ja annoin köyhälle.
En köyhille.
Yksikössä, köyhälle. Itselleni.
Se vankila oli kuin viiden tähden hotelli.
Monte Carlossa vankilakin on maailman paras. Jep jep.
Sillä ruoan ja juuston määrällä kolesteroli nousee pilviin.
Ketään ei kuitenkaan pidetä siellä pitkään.
Ted Maher kärsii rangaistuksensa loppuun ranskalaisessa vankilassa.
Kolmen kuukauden kuluttua joutuisin ranskalaiseen vankilaan,
jonka vangeista 85 prosenttia oli muslimeja.
Me löydämme vihollisen.
Bush leikki cowboyta Afganistanissa ja Irakissa.
Olisin kuollut sinne.
Minun oli pakko päästä pois.
Laadin siis pakosuunnitelman.
Ted ehdotti, että pelaisimme shakkia pihalla.
Pelasimme siinä.
Hän kysyi: "Mitä jos pakenisimme Monte Carlosta?"
Oli pakko luottaa niin kovan luokan rikolliseen,
koska muut olisivat kielineet minusta.
Halusinhan minä pois.
Annoimme operaatiolle nimeksi "Haista paska, Monaco."
Turvajärjestelyt olivat tiukat. Kameroita oli ulkona ja sisällä.
Oli ääni- ja liiketunnistimia.
Pakeneminen vaikutti hankalalta.
Vankilaa sanottiin bunkkeriksi.
Sellissäni oli ikkuna, josta näkyi kaunis maisema Välimerelle.
Kaltereita oli kahdeksan kerrosta.
Siskoni toimitti minulle neljä sahanterää pienessä kirjassa,
jonka toi minulle pappi Peter Ball.
Hän ei kulkenut metallinpaljastimen läpi sydämentahdistimen takia.
Ted väittää, että hän hankki sahanterät vankilaan.
Naurettavaa.
Tedillä on hämmästyttävä halu olla aina pääosassa.
Ensimmäinen este oli puolentoista millin galvanoitu verkko.
Galvanointi tekee siitä hankalan.
Paksumpia kaltereita sahatessa kuuluu kova ääni.
Televisiota täytyi pitää kovalla.
Kun kalterit oli katkaistu, naamioin niitä tunnin verran.
Siihen tarvittiin tuhkaa.
Sekoitin tupakan tuhkaa ja liimaa.
Sitten levitin tuhkaa kaltereihin.
Ted taputti minua olalle ja sanoi, että maalasin kuin Picasso.
Viiden ja puolen viikon kuluttua olin sahannut kalterit.
Sinä iltana oli Mestarien liigan ottelu.
Kaikki vartijat katsoivat televisiota selin valvontaruutuihin.
Sanoin: "Luigi, nyt lähdetään."
Hetkinen vain, Ted.
Sinulla on iso perse. Minulla ei.
Luigi sanoi, että hänen piti kevyempänä mennä ensin.
Aivan sama minulle.
Kiipesin ulos ja alas.
Köysi jäi odottamaan häntä.
Ted sätki siinä ikkunassa.
Minä häivyin.
Haista paska, Monaco!
Hän jätti minut pulaan.
Taas kerran Tediä kusetettiin. Kaveri livisti Italiaan.
Ted yritti kiivetä ikkunasta mutta jäi jumiin.
Viiden tai kymmenen minuutin kuluttua -
hän teki hengitysharjoituksen ja pääsi lopulta irti.
Tedhän tunnettiin kaikkialla.
Vangeilla ei siellä ole oransseja haalareita.
Vankien vaatetus muistuttaa turistien vaatteita.
Hän käveli rinnettä alas,
ja tiellä seisoi kolme koppalakkista poliisia.
He sanoivat hänelle: "Bonsoir, monsieur." Hän vastasi samalla tavalla.
Sitten hän käveli 40 kilometriä Nizzaan.
NIZZA, RANSKA
Ei helvetti, onnistuin poistumaan maasta. Olin Ranskassa.
Satoi ja oli kylmä.
Tulin halvalle hotellille. Se oli jo kiinni, mutta koputin oveen.
Kerroin ranskaksi, että olin amerikkalainen, ja autoni oli hajonnut.
Kysyin, saisinko käyttää puhelinta. Tottahan toki. Pääsin sisään.
Tedillä ei ollut rahaa, joten hän soitti siskolleen.
Hän ilahtui kovasti, kun soitin.
Pyysin häntä antamaan luottokorttinsa numeron.
Se järjestyi. Kenelle Ted sitten soitti?
Papilleen, isä Ballille.
Hän kertoi tarvitsevansa rahaa ja pyysi pappia tulemaan Nizzan lähelle.
Sitten hän soitti vaimolleen.
Kysyin, kuka siellä oli. Hän vastasi: "Minä täällä, Ted."
Hän puhui, mutta minä olin sanaton.
Hän sanoi olevansa vapaalla jalalla. En ymmärtänyt heti.
"Apua, olet vankikarkuri.
En puhu sinulle, muuten joudun itsekin vaikeuksiin."
Sitten hän löi luurin korvaani.
Eikä siinä kaikki. Hän soitti monacolaiselle asianajajalleni,
joka soitti vankilaan.
"Onko asiakkaani tallessa?"
Näytti siltä, että nukuin sängyssäni. - "Tallessa on."
"Herätys, herra Maher."
He nostivat peittoa. "Voi helvetti."
Pappi ilmoitti poliisille, ja poliisi jäljitti puhelun.
Olin jäässä. Täytin ammeen kuumalla vedellä -
ja makoilin siinä sikaria poltellen. Vapaus oli koittanut.
Nukuin sikeästi.
Hotellista piti poistua kello 12. Ted viipyi siihen asti.
Viittä vaille 12 poliisi ryntäsi huoneeseen ja pidätti hänet.
En ehtinyt edes kalsareita pukea.
Kaiken sen vaivannäön jälkeen -
ja sekä vaimo, asianajaja että pappi pettivät minut.
En keksi mitään pahempaa.
En tiedä vielä tarkkaan,
mutta jonkinlaisen kansainvälisen selkkauksen hän on aiheuttanut.
Mahtavaa.
PAKO PÄÄTTYI LYHYEEN
Tein parhaani hänen puolestaan,
mutta nyt hän itse pilaa kaiken.
Toisaalta halusin hänet kotiin,
mutta minua pelottaisi, jos hän olisi täällä.
Lapset tarvitsisivat isän,
mutta Tedin läsnäolo ei tekisi heille hyvää.
En tarvitse enkä halua häntä.
Hän pilasi ainakin seitsemän vuotta elämästään.
Oikeastaan loppuelämänsä, sillä hän vieraantuu lapsistaan.
Ja aivan varmasti myös minusta.
Heidi Maher taisi tajuta,
että hänen aviomiehensä oli sekaisin päästään.
Pian sen jälkeen hän otti eron Tedistä.
Muistatteko, kun kerroin,
että Lily Safran autonkuljettaja sieppasi Tedin vaimon?
Minut piti viedä suoraan sairaalaan Tedin luo.
Yhtäkkiä auto kääntyikin ympäri ja ajoi poliisiasemalle.
Nostimme sieppauksesta kanteen -
Heidin puolesta Lily Safraa vastaan.
Ennen käsittelyn alkua New Yorkissa -
Heidi soitti ja sanoi haluavansa perua koko jutun.
Oikeudenkäynnin piti alkaa New Yorkissa.
Mutta kaksi päivää ennen käsittelyn alkua Heidi luopui kanteesta.
Mikä siihen mahtoi olla syynä?
Raha.
Tätä ei saa käyttää.
Kerron vain teille, että puhutaan rahasummasta...
...käteisenä.
Oho. - Sitä ei voi sanoa dokumentissa.
Lily Safra maksoi Heidille, ja Heidi perui oikeusjutun.
En tiedä, onko se totta, mutta välillä kaksi plus kaksi on neljä.
Myöhemmin kuulin, että hän osti talon New Yorkista 360 000 dollarilla.
Ilman mitään lainoja.
Lily ei sanonut suoraan tarjoavansa lahjusta.
Hän sanoi: " Voi sinua ressukkaa.
Asianajajani kirjoittaa sinulle 250 000 dollarin shekin."
Ja kaikki ikävät asiat unohtuivat.
Olin ranskalaisessa vankilassa,
ja minut piti karkottaa takaisin Monacoon -
vankilapako-oikeudenkäyntiä varten.
Sain yhdeksän kuukautta alkuperäisen tuomion päälle.
Kun olin viettänyt 2 865 vuorokautta vankilassa...
Tuomari Hullin on käynyt taistoon Monacon oikeusjärjestelmää vastaan.
Yksi juttuni tuomareista antoi julkisen lausunnon.
"Muistatteko sen Ted Maherin, joka tuomittiin Safran jutusta?
Koko juttu oli järjestetty jo ennen oikeudenkäynnin alkua."
Tuomari Hullin suomii tiettyjä käytäntöjä.
Joskus tuomiot on päätetty jo ennen oikeuskäsittelyä.
Tuomari oli päättänyt jo etukäteen, että Ted oli syyllinen.
Kuin Liisa Ihmemaassa.
Oletko valmis kuulemaan tuomiosi?
Tuomionko? Ensin täytyy käydä oikeutta.
Tuomio päätettiin ennen oikeudenkäyntiä.
Monacossa kohistaan Hullinin syytöksistä muutoksenhakutuomioistuimessa.
Virkamiehiä ja muita henkilöitä voi lahjoa.
Monaco on tavallaan banaanivaltio.
Monacon ruhtinas vaatii kovia otteita.
Oikeusjärjestelmän tinkimättömyydestä -
riippuu ruhtinaskunnan maine, jota on varjeltava kaikin keinoin.
Monaco on eräänlainen suljettu miljardööriklubi.
Yhtäkkiä yksi klubin jäsenistä tapettiin.
Vaikka sellaista ei pitäisi Monacossa tapahtua.
Monacossa voi elää huoletta ja turvassa.
Monacoa johtaa ruhtinas Albert.
Hän ei ole mikään miellyttävä tyyppi.
Hän oli Putinin ylin ystävä.
Moni muistaa kuvan Putinista ilman paitaa ratsailla.
Se on otettu Putinin ja ruhtinas Albertin yhteisellä matkalla Siperiassa.
Jos on niin läheisissä väleissä Putinin kanssa,
on väistämättä itsekin vähän niljakas tyyppi.
Putinin propaganda-armeija -
keksi kaikenlaisia syytöksiä minua vastaan.
Minua syytettiin Edmond Safran murhasta.
Kuka sinun mielestäsi tappoi Edmondin? - Venäjän mafia.
Lilylläkin oli sormensa jotenkin pelissä.
Niin moni seikka osoittaa siihen suuntaan.
Edmondin kuoleman jälkeen Lily päätti myydä La Leopoldan.
Ranskan Rivieralla sijaitsee maailman kallein huvila.
Alustava sopimus myynnistä on jo tehty. Ostaja on anonyymi,
mutta katseet kääntyvät Venäjän suuntaan.
Ostosopimuksen kiinteistöstä teki Mihail Prohorov.
Nikkelipohatta Prohorovilla on 18 miljardin dollarin omaisuus.
Hän on Venäjän rikkaimpia ihmisiä.
Hän tarjosi huvilasta 500 miljoonaa.
Hän maksoi käsirahan eli noin 50 miljoonaa dollaria.
Kauppa ei kuitenkaan toteutunutkaan.
Lily sanoi pitävänsä käsirahan silti.
Niin tehtiin, ja Prohorov väistyi.
Oliko se maksu jostakin muusta?
53 miljoonaa dollaria haihtui savuna ilmaan.
53 miljoonaa on iso raha aivan kaikille, myös ökyrikkaille.
Oikeudenkäynti todettiin epäreiluksi, mutta Tediä ei vapautettu etuajassa.
Hän istui koko kakkunsa.
Kun viimein vapauduin, minut vietiin helikopteriin -
ja lennätettiin Nizzaan.
Sieltä lensin New Yorkiin.
Sain viimeinkin vapauteni.
Hienoa. Ja poikki. Kiitos, Ted.
LOPPU
Tarinan piti loppua tähän.
Pian haastattelun jälkeen tapahtui kuitenkin kummia.
Ted katosi -
moneksi kuukaudeksi.
Yli sata poliisia etsii minua.
En mene vankilaan hetkeksikään, sillä olen syytön.
Varsinkaan Monacon kokemusten jälkeen. En suostu siihen enää.
Historia näytti toistavan itseään.
Ted oli vakuutellut olevansa syytön Monacossa.
Nyt hän oli taas pakosalla ja väitti joutuneensa syntipukiksi.
Minusta on tehty pidätysmääräys. En tiedä, mihin mennä.
En voi luottaa kehenkään.
Juuri nyt tarvitsen piilopaikan.
Tekstaa minulle iltapäivällä.
Ollaan sitten yhteyksissä. Nyt laitan puhelimen pois päältä.
Monacosta palattuaan Ted otti nimekseen Jon Green.
Tietopalvelu.
Hei, yritän selvittää, mistä erästä henkilöä syytetään.
Kysyt siis syytteitä? - Niin.
Selvä. - Jon Green.
Murto, varkaus, väärennös ja petos. - Voi veljet.
Greeniä syytetään entisen vaimonsa shekkien väärentämisestä.
Pankkiin ilmestyi poliisi ja kehotti minua tulemaan mukaansa.
Arvaa, mitä se aloittelija teki? Ampui minua etälamauttimella.
Tajusin, että minun piti häipyä ja äkkiä.
Poliisi kertoo, että Greeniä etsitään muistakin osavaltioista,
ja myös FBI on apuna.
Koko juttu on lavastettu. Minulla ei ole mitään syytä valehdella.
Pidätysmääräys on tuulesta temmattu.
Minua jäljitetään.
Puhelintakin jäljitettiin, vaikkei siinä edes ollut SIM-korttia.
Seuraan sirkusta TV:stä.
Hän on hyvin älykäs.
Hän on usein askeleen meitä edellä.
Hän on kuin sukellusvene, joka on painunut pinnan alle.
Minä yritän vain selviytyä.
Miten menee?
Puhuimme viikoittain, joskus monta tuntia kerrallaan.
Jos kuolen hämärässä onnettomuudessa,
muista, että olen kertonut koko tarinani vain sinulle.
Puolueettomuuteni alkoi vähitellen horjua.
Ne osaavat väännellä asioita niin, että näytän väärintekijältä.
Välillä tuntui, että hän saattoi puhua totta.
Välillä kaikki kuulosti sepitteeltä.
Pitäisi olla syytön, kunnes toisin todistetaan.
Seuraamme päivittyvää uutista. Poliisi etsii yhä miestä,
jonka erikoinen tarina vaikuttaa liian erikoiselta ollakseen totta.
Tiedät, että olen syytön. Sama toistuu joka saatanan kerta.
Olen se murhaaja Monte Carlosta.
Etkö näe toistuvaa kuviota?
Ei helvetti! Perse.
Jon Green, joka tunnetaan myös Ted Maherina, on löytynyt ja pidätetty.
KARKURI PIDÄTETTY
Tutkijat kuulustelivat Tediä pidätyksen jälkeen.
Kerron sinulle oikeutesi. Sinulla on oikeus olla sanomatta mitään...
Sitten tuli seuraava tieto.
...vangilta Eddyn piirikunnan aikuisten vankilasta.
Jon Green.
Jos otatte puhelun vastaan, painakaa 1.
Tätä et kyllä usko.
Mistä sinua syytetään?
Murhan valmistelusta.
Uutisia. Jon Greenin väitetään vankilassa ollessaan -
suunnitelleen vaimonsa murhaamista ja maksaneen murhasta toiselle vangille.
Siis mitä?
Mitä sanoit?
Tedin väitetään maksaneen palkkamurhaajalle vaimonsa tappamisesta.
Sillä lailla.
Heidinkö? - Ei, vaan uuden vaimon.
Ei yllätä, että Ted tekisi jotain niin järjetöntä.
Murhajuoni ei toteutunut, mutta Green joutuu oikeuteen maanantaina.
Kaikki on törkeää valhetta.
Tiedän kyllä, mitä olen tehnyt.
Minua ei kiinnosta paskan vertaa, mitä muut ajattelevat.
Kun katsoo toista silmiin,
näkee kyllä, onko kyseessä huijari.
Kun katsoo miestä silmiin, näkee, puhuuko hän totta.
Onko tämä viimeisin käänne vahvistanut käsitystäsi Monacon tapahtumista?
Ilman muuta.
Mitä Michael Griffith mahtaa tästä ajatella?
Tyypillistä Tediä. Hän astuu aina paskaan.
Koko ajan on jotain härdelliä. Se ei lopu ikinä.
Hänellä on maailmanennätys typeryydessä.
Voisin kirjoittaa kirjan Tedin typeryydestä. Sen nimeksi tulisi -
Ted Maherin typeryydet.
Ted näköjään kykenee pahoihin tekoihin.
Murhaajan palkkaaminen on järjetöntä. Kuka tekee niin?
Olin halunnut uskoa Tediä, mutta nyt kyseenalaistin perusasiatkin.
Armeijakokemukseniko? - Niin.
Olin ihaillut hänen sotilasuraansa.
...minut valittiin erikoisjoukkoihin.
Oliko sekään totta?
Kuulun järjestöön, joka paljastaa sellaisia henkilöitä,
jotka väittävät valheellisesti olleensa Vihreissä bareteissa.
Onko asiakirjan perusteella mahdollista, että hän olisi ollut Vihreissä bareteissa?
Hän ei varmasti ole käynyt erikoislääkintäjoukkojen kurssia -
eikä ole ollut Vihreissä bareteissa.
Hänen juttunsa Vihreistä bareteista eivät siis ole totta.
Kiitos. Istukaa.
Greenin voi tuoda saliin. - Selvä.
Jon Greeniä syytetään murhan valmistelusta ja murhaan kehottamisesta.
Silloin oli pakko miettiä, mitä oikeasti tapahtui -
Monacossa 3.12.1999.
Miljardööri Edmond Safran kuolema herättää yhä uusia kysymyksiä.
Miksi hänet salamurhattaisiin? - Sairaanhoitaja tunnusti.
Oliko mikään totta?
Jouduin autoon.
Tuntemattomat sieppasivat hänet.
Sitä ei koskaan tapahtunut.
Heillä oli naamiot. Löin häntä, ja hän kaatui.
Entä hyökkääjät?
En usko, että mitään hyökkääjiä olikaan.
Ted ei ollut erikoisjoukoissa.
Hän on kertonut pieniä valheita aina.
En ymmärtänyt "tunnustuksesta" mitään, koska se oli ranskaksi.
Tunnustus ei ollut ranskaksi.
Se käännettiin englanniksi ennen allekirjoitusta.
Aivan järjetöntä.
Hän muokkaa todellisuutta mieleisekseen.
Valtavasti valheita.
Silkkaa kuvitelmaa.
Olen varma, että Ted on syyllinen.
Mitään salaliittoa ei ollut.
No niin, herra Green.
Nousisitteko seisomaan?
Toteamme syytetyn, Jon Greenin,
syylliseksi murhaan kehottamiseen ja murhan valmisteluun.
Herra Green pysyy vangittuna tuomion julistamiseen asti.
Arvoisa valamiehistä, työnne tässä käsittelyssä päättyy.
Tavallaan se on surullista.
Hän pilasi elämänsä tavoitellessaan omia tarkoitusperiään.
Ressukka.
Eihän tämä hyvältä vaikuta.
Tuntuu, että sama kaava toistuu nyt kuin Monacossa.
Monacosta on 20 vuotta.
Ei tämä ole Monacon toisinto.
On aivan törkeää, että syyttäjä edes otti sen puheeksi.
Jon Green ei ollut Monacossa. Siellä oli Ted Maher.
Siihen on syynsä, miksi oikeuden määräys...
Ted toisteli olevansa syytön.
Aivan kuten Monacossakin, hän oli nyt syyttömänä vankilassa.
Totuus kyllä paljastuu.
Onko hän maailman huono-onnisin ihminen vai vastuutaan pakoileva valehtelija?
Muistatko, kun kysyin kolme vuotta sitten, oletko valehtelija?
Minäkö valehtelija? En todellakaan ole.
Kysyn taas: Oletko valehtelija? - En todellakaan ole.
Oletko puhunut totta minulle? - Olen. Ja kaikille läsnäolijoille.
Silmistäni näet, puhunko totta.
Ei ole mitään syytä valehdella.
Neljässä vuodessa tutustuin Tediin ja tunsin myötätuntoa häntä kohtaan.
En toivonut hänen tarinalleen tällaista loppua.
Tedin kertoma versio tapahtumista on muotoutunut totuudeksi hänelle.
Kysyin sinulta aiemmin, kuka tappoi Edmond Safran.
Kuka tappoi Edmond Safran? - Venäjän mafia.
Onko mielipiteesi muuttunut? - Ei.
Kannattaa mennä Venäjälle ja kysyä lisää Vladimirilta.
Bill Browder on yritetty tappaa monta kertaa.
Hänellä on edelleen henkivartijoita.
Safrat haastoivat Isabel Vincentin oikeuteen kirjan julkaisun jälkeen.
Kirja on kielletty Lily Safran kotimaassa Brasiliassa.
Olen kuvauksissa, en voi puhua. Onko asia tärkeä?
Lily Safra haastoi lady Colin Campbellin oikeuteen.
Ladyn kirja julkaistiin vasta korjausten jälkeen.
Michael Griffith järjesti näytösoikeudenkäynnin Monacon jutusta.
Lily Safran juristit estivät tapahtuman.
Heidi Maher ei vastannut haastattelupyyntöön.
Todisteita siitä, että Lily Safra olisi maksanut hänelle, ei ole.
Ruhtinas Albert tuomitsi Venäjän hyökkäyksen Ukrainaan,
ja Monaco asetti Venäjälle pakotteita.
Lily Safra kuoli vuonna 2022.
Hänen omaisuutensa arvo oli 1,3 miljardia dollaria.
Ted Maher eli Jon Green sai 9 vuoden vankeustuomion.
Hän pääsee vapaaksi todennäköisesti vuonna 2031.
LOPPU
(PAITSI JOS HÄN KARKAA)
Tekstitys: Mari Harve